Sudirman Said

Sudirman Said (lahèr 16 April 1963), panèka wirausahawan, akademisi, birokrat, bân politikus Bhângsa Indonèsia. Tangghâl 27 Oktober 2014, Sudirman èyangka' sareng Joko Widodo mènangka Menteri Ènergi bân Sombher Daya Mineral è Kabinèt Karjâ kantos salèrana ambu è nga-tengngana taon 2016."Sudirman Said: Lurus dan Anti Korupsi". CNN Indonesia. CNN Indonesia. 26 Oktober 2014. Èaksès tangghâl 9 Mei 2015. Salèrana ècalonaghi mènangka Gubernur Jhâbâ Tengnga asareng Ida Fauziyah dâri PKB taon 2018. Salèrana èusulaghi sareng Gerindra, PKS, PAN, bân PKB, tapè ta' suksès mennang Pèlèyan Umum.Hardiyanto, Sari (2018-07-09). "Akui Kalah, Sudirman Said Akhirnya Selamati Ganjar". Jawa Pos. CNN Indonesia. Èaksès tangghâl 2024-05-15. Saellana, salèrana èberri'i tugas sareng Gerindra ghâbây dhâddhi bâgiyân dâri Bhâdhân Pamennangan Nasional ḍâlem Pèlèyan Prèsidèn 2019. Taon 2024, Sudirman dhâddhi juru cacana Anies-Muhaimin. Tor, salèrana majhu mènangka kandidat Gubernur Jakarta asareng Abdullah Mansuri lèbât indepènden, tapè burung ngajuwaghi calon saellana panyokongnga korang sèttong dâri kartu tandhâ panduduk.Hantoro, Juli (2024-05-13). "Relawan Ungkap Alasan Sudirman Said Batal Jadi Calon Independen di Pilkada Jakarta". Tempo. Jakarta. Èaksès tangghâl 2024-05-14.

Sudirman aktif ḍâlem kagiadhân lembaga swadaya masyarakat. Salèrana èberri'i mandat mènangka Sèkretaris Jenderal Palang Mèra Indonèsia (PMI), panèka organisasi sosial nasional bân noro' ḍâlem bâgiyân dâri Gerraghân PMI. Ta' ghun jârèya, salèrana jhughân dhâddhi pangajhâr è pan-bârâmpan Parghuruwân Tèngghi, sala sèttongnga è Univèrsitas Pertamina. Taon 2016, salèrana maddhek Institut Harkat Negeri (IHN), panèka lembaga Risèt bân pendidikan è bidang kapemimpinan bân pamaddheghân. Kagiadhân IHN èjhâlâni kalabân karjâ bhâreng sareng pan-bârâmpan lembaga akadhi instansi pamarènta, Parghuruwân Tèngghi, lembaga sosial kamasyarakatan, bân lembaga-lembaga kajiyân internasional.https://m.detik.com/news/berita-jawa-tengah/d-4106134/kalah-pilgub-jateng-sudirman-said-dijadikan-penasihat-prabowo%5B%5D

 Pendidikan 

 Sakolah Tèngghi Akuntansi Naghârâ (1990)

Sudirman mamarè studina è Sakolah Tèngghi Akuntansi Naghârâ (STAN) taon 1990. Salèrana jhughân aktif ḍâlem ikatan alumni sakolah tèngghi ka'dinto. Salèrana è pèlè mènangka Katua Umum Ikanas Keuangan-STAN ghâbây periode 2013-2016."Sudirman Said Resmi Jadi Ketua Ikanas STAN". Media Center STAN. 12 November 2013.  Èarsipaghi ḍâri Sudirman Said Resmi Jadi Ketua Ikanas  2014-10-26. Èaksès tangghâl 26 Oktober 2014.

 Master Bidang Administrasi Bisnis dâri George Washington University, Washington, DC, Amèrika Serikat (1994)

 Menteri ESDM 
Karir Sudirman Said è bidang ènergi bân migas ngèbâ abâ'na èpèlè mènangka Menteri Ènergi bân Sombher Daya Mineral (ESDM) Kabinèt Jokowi-JK periode 2014-2019. Salèrana aghentè'è Chairul Tanjung mènangka sè ajhâlâni tugas Menteri ESDM. Chairul aghentè'è Jero Wacik sè nyorot mènangka Menteri ESDM polana èperrè kasus sangka'an korupsi sareng KPK.Chairul Tanjung Resmi Jabat Menteri ESDM. okezone.com (Èaksès tangghâl 26 Oktober 2014)

Sudirman ngabâlâ bhâkal mabâli kaparcajâ'ân  publik dâ' kamenterian ESDM kalabân ngurus  kamenterian sacara profèsional bân transparan. Salèrana èpèlè langsung sareng Jokowi sè ngabâlâ Menteri ESDM kodhu bâḍâ pamimpin kalabân leadership sè kowat tor anḍi' manajemen pangawasan. Sudirman ènilai anḍi'  rekkam kaodi'ân sè ghenna' parsyaradhân kasebbhut. Bâkto dhâddhi menteri, Sudirman Said serrèng atokar sareng seniorra dhibi', panèka Menteri Koordinator bidang Kamaritiman bân Sombher Daya, Rizal Ramli.

 Sombher-sombher